
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2220 

15 Οκτωβρίου 2015 


ΑΠΟΦΑΣΕΙ Σ 

Αριθ. 62005/512 

Καθορισμός των όρων και των προϋποθέσεων για την 
υποβολή στοιχείων σε ηλεκτρονική μορφή στο Ψη¬ 
φιακό Μητρώο Υποδομών του Υπουργείου Υποδο¬ 
μών, Μεταφορών και Δικτύων. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

Α. Τις διατάξεις: 

1. Των άρθρων 27, 28 και 32 του Ν. 4053/2012 «Ρύθμιση 
λειτουργίας της ταχυδρομικής αγοράς, θεμάτων ηλε¬ 
κτρονικών επικοινωνιών και άλλες διατάξεις» (Α' 44), 
όπως ισχύει. 

2. Των άρθρων 28, 29 και 30 του Ν. 4070/2012 «Περί 
Ηλεκτρονικών Επικοινωνιών και άλλες διατάξεις» (Α' 82), 
όπως ισχύει. 

3. Του Ν. 1650/1986 (Α' 160), «Για την προστασία του 
περιβάλλοντος», όπως ισχύει. 

4. Του Ν. 2971/2001 (Α' 285), «Αιγιαλός, παραλία και 
άλλες διατάξεις», όπως ισχύει. 

5. Του Ν. 3028/2002 (Α' 153), «Για την προστασία των 
Αρχαιοτήτων και εν γένει της Πολιτιστικής Κληρονο¬ 
μιάς», όπως ισχύει. 

6. Του Ν. 4305/2014 (Α' 237), “Ανοικτή διάθεση και πε¬ 
ραιτέρω χρήση εγγράφων....”, όπως ισχύει. 

7. Του Ν. 3882/2010 (Α' 166) «Εθνική Υποδομή Γεωχω- 
ρικών Πληροφοριών -Εναρμόνιση με την Οδηγία 2007/2/ 
ΕΚ του Ευρωπαϊκού Κοινοβουλίου και του Συμβουλίου 
της 14ης Μαρτίου 2007 και άλλες διατάξεις, όπως ισχύει. 

8. Του Ν. 2690/1999 (Α' 45) «Κώδικας Διοικητικής Δια¬ 
δικασίας», όπως ισχύει. 

9. Του αρ. 19 του Ν. 3979/2011 «Για την ηλεκτρονική 
διακυβέρνηση και λοιπές διατάξεις» (Α' 138), σε συνδυα¬ 
σμό με την υπ’ αριθ. ΥΑΠ/Φ.40.4/1/989/10.4.2012 «Κύρωση 
Πλαισίου Παροχής Υπηρεσιών Ηλεκτρονικής Διακυβέρ¬ 
νησης» (Β' 1301), όπως ισχύουν. 

10. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του π.δ. 63/2005 (Α' 98), 
όπως ισχύει. 

11. Του Π.δ. 109/2014, «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176), όπως ισχύει. 


12. Του άρθρου 3 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών Με¬ 
ταφορών και Δικτύων....»(Α' 114). 

13. Του Π.δ. 73/2015 «Διορισμός Αντιπροέδρου της Κυ¬ 
βέρνησης, Αναπληρωτών Υπουργών και Υφυπουργών» 
(Α' 116), καθώς και του Π.δ. 75/2015 «Διορισμός Υφυ¬ 
πουργών» (Α' 117). 

14. Της κοινής υπουργικής απόφασης υπ’ αριθ. 725/23/ 
4-1-2012 (Β' 5) “Διαδικασία χορήγησης Δικαιωμάτων Δι¬ 
έλευσης Ηλεκτρονικών Επικοινωνιών". 

15. Της υπ’ αριθ. 72146/2316/7-01-2009 απόφασης του 
Υπουργού Μεταφορών και Επικοινωνιών (Β' 21) «Καθο¬ 
ρισμός των τεχνικών προδιαγραφών των εργασιών που 
αφορούν στις εγκαταστάσεις τηλεπικοινωνιακών δικτύ¬ 
ων εκτός κτιρίων», όπως ισχύει. 

16. Της υπ’ αριθ. 528/075/23-06-2009 απόφασης της 
Ε.Ε.Τ.Τ. με θέμα «Κανονισμός Καθορισμού των Τελών 
Διέλευσης, των Τελών Χρήσης Δικαιωμάτων Διέλευ¬ 
σης και του Ύψους των Εγγυήσεων Καλής Εκτέλεσης 
των Εργασιών Διέλευσης για όλη την Ελλάδα, κατ’ 
εφαρμογή του άρθρου 29, παρ. 6, του Ν. 3431/2006», (Β' 
1375/10.07.2009), όπως ισχύει. 

Β. Την υπ’ αριθ. 21453/Φ300/3-07-2015 απάντηση της 
Ε.Ε.Τ.Τ. στο υπ’ αριθ. 39544/343/24-6-2015 έγγραφο του 
Γενικού Γραμματέα Τηλεπικοινωνιών και Ταχυδρομείων. 

Γ. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

ΚΕΦΑΛΑΙΟ Α 

ΓΕΝΙΚΕΣ - ΕΙΔΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Με την παρούσα συστήνεται ψηφιακό Μητρώο για τα 
δίκτυα υποδομών ηλεκτρονικών επικοινωνιών της χώ¬ 
ρας, στο οποίο οι αρμόδιοι φορείς οι οποίοι εγκρίνουν 
ή χορηγούν δικαιώματα διέλευσης, οι πάροχοι δικτύων 
ηλεκτρονικών επικοινωνιών, καθώς και οι οριζόμενοι 
φορείς του δημοσίου τομέα που αναπτύσσουν πόσης 
φύσεως δίκτυα υποδομών, υποβάλλουν στοιχεία σε 
ηλεκτρονική μορφή. 

Αρθρο 2 
Ορισμοί 

Για τους σκοπούς της παρούσας, εκτός των ορίζομε- 

νων στο άρθρο 2 του Ν. 4070/2012, καθώς και στη λοιπή 
νομοθεσία, νοούνται ως: 

«Δικαίωμα Διέλευσης»: Το δικαίωμα που χορηγείται σε 
παρόχους δικτύων ηλεκτρονικών επικοινωνιών για την 
εγκατάσταση, λειτουργία, έλεγχο και διάθεση ευκολιών 
επί, υπέρ ή υπό χώρων, όπως προβλέπονται στο άρθρο 
28 του Ν. 4070/2012 όπως ισχύει. 

«Ψηφιακό Μητρώο»: Το Μητρώο όπου συγκεντρώνο¬ 
νται σε ψηφιακή μορφή τα στοιχεία που σχετίζονται με 
δίκτυα και περιγράφονται στην παρούσα. 

Άρθρο 3 

Υπόχρεοι υποβολής στοιχείων 

Υπόχρεοι για την υποβολή στοιχείων στο Ψηφιακό 
Μητρώο είναι: 

1. Οι πάροχοι δικτύων ηλεκτρονικών επικοινωνιών. 

2. Οι δικαιούχοι και οι διαχειριστές των κρατικών δι¬ 
κτύων ηλεκτρονικών επικοινωνιών. 

3. Οι αρμόδιοι φορείς οι οποίοι εγκρίνουν ή χορη¬ 
γούν δικαιώματα διέλευσης σύμφωνα με την εκάστοτε 
σχετική κοινή υπουργική απόφαση περί διαδικασίας 
χορήγησης δικαιωμάτων διέλευσης δικτύων ηλεκτρο¬ 
νικών επικοινωνιών. 

4. Οι πάροχοι δικτύων ηλεκτρονικών επικοινωνιών τα 
οποία καλύπτουν μόνο δικές τους ανάγκες και δεν πα¬ 
ρέχουν υπηρεσίες δικτύων ή ηλεκτρονικών επικοινωνι¬ 
ών σε τρίτους (εφεξής πάροχοι δικτύων ηλεκτρονικών 
επικοινωνιών ιδίας χρήσης), εφόσον για την υλοποίηση 
τους χρειάστηκε η χορήγηση δικαιωμάτων διέλευσης. 

5. Οι φορείς του δημοσίου τομέα (ιδίως υπηρεσίες 
παροχής, μεταφοράς ή διανομής Φυσικού Αερίου, Ηλε¬ 
κτρικής ενέργειας, Θέρμανσης Ύδρευσης, συμπεριλαμ- 
βανομένης και της αποχέτευσης ή της επεξεργασίας 
αποβλήτων και λυμάτων, καθώς και μεταφοράς, συ¬ 
μπεριλαμβανομένων σιδηροδρόμων, δρόμων, λιμανιών 
και αεροδρομίων) που εγκαθιστούν/λειτουργούν πόσης 
φύσεως δίκτυα υποδομών ηλεκτρονικών επικοινωνιών 

6. Η Εθνική Επιτροπή Τηλεπικοινωνιών και Ταχυδρο¬ 
μείων (ΕΕΤΤ), ως και κάθε άλλη δημόσια Αρχή, που έχει 
ή διαχειρίζεται συναφή στοιχεία. 

Αρθρο 4 

Στοιχεία που υποβάλλονται στο Ψηφιακό Μητρώο 

1. Οι υπόχρεοι υποβολής στοιχείων του Άρθρου 3 
υποβάλλουν τα στοιχεία όπως αυτά προσδιορίζονται 
στην παρούσα. 

2. Οι πάροχοι δικτύων ηλεκτρονικών επικοινωνιών και 
οι πάροχοι δικτύων ηλεκτρονικών επικοινωνιών ιδίας 
χρήσης καθώς και οι δικαιούχοι και οι διαχειριστές των 
κρατικών δικτύων ηλεκτρονικών επικοινωνιών οφείλουν 
να υποβάλουν στο «Ψηφιακό Μητρώο»: 

α) το σύνολο των στοιχείων της αίτησης για τη χορή¬ 
γηση δικαιώματος διέλευσης σε δημόσια και κοινόχρη¬ 
στα ακίνητα, σε ηλεκτρονική μορφή, όπως αυτά υποβάλ¬ 
λονται στις αρμόδιες αρχές και με το περιεχόμενο που 
προσδιορίζεται στην εκάστοτε ισχύουσα κοινή υπουργι¬ 
κή απόφαση περί διαδικασίας χορήγησης δικαιωμάτων 
διέλευσης δικτύων ηλεκτρονικών επικοινωνιών, 

β) την απόφαση χορήγησης δικαιώματος διέλευσης 
σε δημόσια και κοινόχρηστα ακίνητα, σε ηλεκτρονική 
μορφή, όπως αυτή τους κοινοποιείται από την αρμόδια 
αρχή και με το περιεχόμενο που προσδιορίζεται στην 
εκάστοτε ισχύουσα κοινή υπουργική απόφαση, περί δι¬ 


αδικασίας χορήγησης δικαιωμάτων διέλευσης δικτύων 
ηλεκτρονικών επικοινωνιών, συμπεριλαμβανομένων των 
συνημμένων σε αυτή εγγράφων, 

γ) όλα τα στοιχεία δικτύων, σύμφωνα με το Παράρ¬ 
τημα Α. Ειδικότερα για τους παρόχους δικτύων ιδίας 
χρήσης, η υποβολή αφορά μόνο τα στοιχεία εκείνα του 
δικτύου τους, τα οποία διέρχονται μέσα από δημόσια και 
κοινόχρηστα ακίνητα όπου χορηγήθηκε δικαίωμα διέ¬ 
λευσης, ή εκπέμπουν μέσω ασύρματων εγκαταστάσεων. 

3. Οι αρμόδιοι φορείς οι οποίοι εγκρίνουν ή χορη¬ 
γούν δικαιώματα διέλευσης σύμφωνα με την εκάστοτε 
ισχύουσα κοινή υπουργική απόφαση περί διαδικασίας 
χορήγησης δικαιωμάτων διέλευσης δικτύων ηλεκτρο¬ 
νικών επικοινωνιών, υποχρεούνται να υποβάλουν στο 
Ψηφιακό Μητρώο, τα όρια της γεωγραφικής περιοχής 
αρμοδιότητας τους καθώς επίσης και το αντικείμενο της 
αρμοδιότητας τους, σχετικά με την έγκριση χορήγησης 
ή την χορήγηση δικαιωμάτων διέλευσης. 

4. Οι επιχειρήσεις ή φορείς του άρθρου 3 παρ. 5 οφεί¬ 
λουν να υποβάλουν στο «Ψηφιακό Μητρώο» πληροφο¬ 
ρίες για όλα τα στοιχεία του δικτύου τους, σύμφωνα 
με το Παράρτημα Α, ενότητες Α1, Α2 και Α4. 

5. Η Εθνική Επιτροπή Τηλεπικοινωνιών και Ταχυδρο¬ 
μείων παρέχει τα διαθέσιμα στο σύστημα ηλεκτρονι¬ 
κής υποβολής αιτήσεων κεραιοσυστημάτων (ΣΗΛΥΑ), το 
οποίο συντηρεί, στοιχεία των αδειοδοτημένων κεραιών 
στην ελληνική επικράτεια. 

6. Το σύστημα συντεταγμένων που χρησιμοποιείται 
στα ψηφιακά αρχεία καταχώρισης χωρικών δεδομένων 
είναι μετρικό και αντιστοιχεί στο προβολικό σύστημα 
του ΕΓΣΑ'87, όπως εκάστοτε ισχύει. 

7. Η μετατροπή των στοιχείων που υποβάλουν οι υπό¬ 
χρεοι φορείς στην καθορισμένη μορφή με την οποία 
καταχωρούνται στο Ψηφιακό Μητρώο θα γίνεται από 
τους υπόχρεους φορείς, με χρήση εργαλείων που θα 
διατίθενται από το Μητρώο. Οι συμβατές μορφές των 
στοιχείων που δύνανται να υποβάλουν οι υπόχρεοι ως 
και κάθε αναγκαία λεπτομέρεια, καθορίζονται με εγκύ¬ 
κλιο της αρμόδιας υπηρεσίας του Υπουργείου Υποδο¬ 
μών, Μεταφορών και Δικτύων. 

Άρθρο 5 

Διαδικασία Υποβολής Στοιχείων 

1. Οι πάροχοι δικτύων ηλεκτρονικών επικοινωνιών και 
οι πάροχοι δικτύων ηλεκτρονικών επικοινωνιών ιδίας 
χρήσης, υποβάλλουν τα στοιχεία του άρθρου 4, παρ. 
2, σημείο α, στο Ψηφιακό Μητρώο, ταυτόχρονα με την 
υποβολή αίτησης για τη χορήγηση δικαιώματος διέλευ¬ 
σης σε δημόσια και κοινόχρηστα ακίνητα στην αρμόδια 
αρχή που προσδιορίζεται στην εκάστοτε ισχύουσα κοινή 
υπουργική απόφαση, περί διαδικασίας χορήγησης δικαι¬ 
ωμάτων διέλευσης δικτύων ηλεκτρονικών επικοινωνιών. 

2. Οι πάροχοι δικτύων ηλεκτρονικών επικοινωνιών και 
οι πάροχοι δικτύων ηλεκτρονικών επικοινωνιών ιδίας 
χρήσης, υποβάλουν τα στοιχεία του άρθρου 4, παρ. 2, 
σημείο β στο Ψηφιακό Μητρώο, εντός πέντε (5) εργα¬ 
σίμων ημερών από την κοινοποίηση της Απόφασης από 
την αρμόδια αρχή που προσδιορίζεται στην εκάστοτε 
ισχύουσα κοινή υπουργική απόφαση περί διαδικασίας 
χορήγησης δικαιωμάτων διέλευσης δικτύων ηλεκτρο¬ 
νικών επικοινωνιών. 

3. Οι πάροχοι δικτύων ηλεκτρονικών επικοινωνιών, οι 
πάροχοι δικτύων ηλεκτρονικών επικοινωνιών ιδίας χρή- 

σης και οι δικαιούχοι ή/και οι διαχειριστές των κρατικών 
δικτύων υποχρεούνται να υποβάλουν αμελλητί τα στοι¬ 
χεία του άρθρου 4, παρ. 2, σημείο γ, για τα υφιστάμενα 
στοιχεία των δικτύων τους. 

4. Μετά την ολοκλήρωση του Ψηφιακού Μητρώου 
και κατά τη φάση της λειτουργίας του, οι πάροχοι 
δικτύων ηλεκτρονικών επικοινωνιών, οι πάροχοι δι¬ 
κτύων ηλεκτρονικών επικοινωνιών ιδίας χρήσης και οι 
δικαιούχοι ή/και οι διαχειριστές των κρατικών δικτύων 
υποχρεούνται να υποβάλουν στο Ψηφιακό Μητρώο 
οποιαδήποτε νέα υλοποίηση στοιχείων δικτύου ή τρο¬ 
ποποίηση στα υφιστάμενα στοιχεία των δικτύων τους, 
όπως αυτά ορίζονται στο άρθρο 4, παρ. 2 σημείο γ, 
εντός έξι (6) μηνών από την ολοκλήρωση της υλοποί¬ 
ησης ή τροποποίησης. 

5. Οι αρμόδιοι φορείς, οι οποίοι χορηγούν δικαιώματα 
διέλευσης, υποχρεούνται να υποβάλουν στο Ψηφιακό 
Μητρώο κατάλογο με όλους τους παρόχους δικτύων 
ηλεκτρονικών επικοινωνιών ιδίας χρήσης, οι οποίοι κα¬ 
λύπτουν μόνο δικές τους ανάγκες και δεν παρέχουν 
υπηρεσίες δικτύων ή ηλεκτρονικών επικοινωνιών σε 
τρίτους, στους οποίους έχουν χορηγήσει δικαιώματα 
διέλευσης, εντός τριάντα (30) ημερών από τη δημοσί¬ 
ευση της παρούσης. 

6. Οι αρμόδιοι φορείς, οι οποίοι εγκρίνουν ή χορηγούν 
δικαιώματα διέλευσης του άρθρου 3, παρ. 3, υποχρεού- 
νται να υποβάλουν στο Ψηφιακό Μητρώο τα όρια της 
γεωγραφικής περιοχής αρμοδιότητας τους, καθώς επί¬ 
σης και το αντικείμενο της αρμοδιότητας τους, σχετικά 
με την έγκριση χορήγησης ή τη χορήγηση δικαιωμάτων 
διέλευσης, εντός τριμήνου προθεσμίας από τη δημοσί¬ 
ευση της παρούσης. 

7. Μετά την ολοκλήρωση του Ψηφιακού Μητρώου και 
κατά τη φάση της λειτουργίας του, οι αρμόδιοι φορείς, 
οι οποίοι εγκρίνουν ή χορηγούν δικαιώματα διέλευσης 
του άρθρου 3 παρ. 3, υποχρεούνται να υποβάλουν στο 
Ψηφιακό Μητρώο οποιεσδήποτε τροποποιήσεις συ- 
ντελούνται στα όρια αρμοδιότητας ή στο αντικείμενο 
αρμοδιότητας τους. Η υποβολή πρέπει να γίνεται εντός 
τριάντα (30) ημερών από την ολοκλήρωση της τροπο¬ 
ποίησης. 

8. Οι επιχειρήσεις ή φορείς του άρθρου 3, παρ. 5, υπο- 
χρεούνται να υποβάλουν τα στοιχεία του άρθρου 4, παρ. 
4, για τα υφιστάμενα στοιχεία των δικτύων τους, εντός 
τριμήνου προθεσμίας από τη λήψη σχετικού αιτήματος 
από το Υπουργείο Υποδομών, Μεταφορών και Δικτύων. 

9. Μετά την ολοκλήρωση του Ψηφιακού Μητρώου και 
κατά τη φάση της λειτουργίας του, οι επιχειρήσεις ή 
φορείς της παρ. 5 του άρθρου 3, υποχρεούνται να υπο¬ 
βάλουν στο Ψηφιακό Μητρώο οποιαδήποτε νέα υλοποί¬ 
ηση στοιχείων δικτύου ή τροποποίηση στα υφιστάμενα 
στοιχεία των δικτύων τους, όπως αυτά ορίζονται στο 
άρθρο 4, παρ. 4, εντός έξι (6) μηνών από την ολοκλή¬ 
ρωση της υλοποίησης ή τροποποίησης. 

10. Κατά την υλοποίηση του, το Ψηφιακό Μητρώο 
θα ενημερωθεί με τα στοιχεία των αδειοδοτημένων 
εγκαταστάσεων κεραιών, τα οποία ορίζονται στο Πα¬ 
ράρτημα Α. Τα στοιχεία αυτά αντλούνται καταρχήν από 
το Σύστημα Ηλεκτρονικής Υποβολής Αιτήσεων κεραι- 
οσυστημάτων (ΣΗΛΥΑ), το οποίο τηρεί και λειτουργεί 
η ΕΕΤΤ. Στην περίπτωση όπου κάποια από τα στοιχεία 
του Παραρτήματος Α δεν περιλαμβάνονται στο ΣΗΛΥΑ, 
τα στοιχεία αυτά θα υποβληθούν από τους υπόχρεους 


παρόχους ηλεκτρονικών επικοινωνιών σύμφωνα με την 
κείμενη διαδικασία. 

11. Μετά την αρχική ολοκλήρωση του Ψηφιακού Μη¬ 
τρώου και κατά τη φάση της λειτουργίας του, το Ψηφι¬ 
ακό Μητρώο θα επικαιροποιείται με νέες αδειοδοτήσεις/ 
τροποποιήσεις κεραιοσυστημάτων, οι οποίες καταχω- 
ρούνται στο ΣΗΛΥΑ, είτε με αυτόματη ενημέρωση σε 
κάθε περίπτωση νέας αδειοδότησης /τροποποίησης, ή 
με αυτόματη ενημέρωση του συνόλου των αδειοδοτη- 
μένων κεραιών, ανά τακτά χρονικά διαστήματα. 

Αρθρο 6 

Λοιπά στοιχεία υποβολής 

Οι φορείς των παρ. 1, 2, 3,4 και 5 του άρθρου 3 της 
παρούσας υποβάλλουν τις πληροφορίες και τα στοι¬ 
χεία, συμπληρώνοντας τα υποχρεωτικά και προαιρετικά 
πεδία που περιλαμβάνονται στο παράρτημα Α της πα¬ 
ρούσης. Τα προαιρετικά πεδία συμπληρώνονται εφόσον 
οι σχετικές πληροφορίες είναι διαθέσιμες στο φορέα. 
Ο φορέας καταγράφει ως «πρόσθετα στοιχεία» τυχόν 
πρόσθετες πληροφορίες που θεωρεί ότι είναι χρήσιμες 
για την ακριβή περιγραφή που εξυπηρετεί τον σκοπό 
του Μητρώου. 

Άρθρο 7 

Κυρώσεις 

Σε περίπτωση που διαπιστωθεί παράβαση των υπο¬ 
χρεώσεων παροχής πληροφοριών από τους υπόχρε¬ 
ους του άρθρου 3 παρ. 1 της παρούσης η υπόθεση 
παραπέμπεται στην Εθνική Επιτροπή Τηλεπικοινωνιών 
και Ταχυδρομείων για επιβολή κυρώσεων σύμφωνα με 
την κείμενη νομοθεσία. Αν διαπιστωθεί παράβαση των 
υποχρεώσεων από τους υπόχρεους του άρθρου 3 παρ. 
2, 3, 4 και 5 η υπόθεση παραπέμπεται στην εκάστοτε 
αρμόδια επιβλέπουσα Αρχή για επιβολή κυρώσεων σύμ¬ 
φωνα με την κείμενη νομοθεσία. 

Αρθρο 8 

Πρόσβαση στο Μητρώο 

ι. Η πρόσβαση στη Διαδικτυακή Εφαρμογή του Ψη¬ 
φιακού Μητρώου γίνεται μέσω διαδικτυακού τόπου 
του Υπουργείου Υποδομών, Μεταφορών και Δικτύων 
με χρήση διαπιστευτηρίων (αναγνωριστικό χρήστη και 
συνθηματικό) που στην παρούσα απόφαση αναφέρονται 
και ως κωδικοί χρήστη, με την επιφύλαξη της παρ. 13 
του παρόντος άρθρου. 

2. Οι εσωτερικοί χρήστες (όπως αυτοί αναφέρονται 
στο άρθρο 9 της παρούσας) εγγράφονται στη Διαδικτυ- 
ακή Εφαρμογή του Ψηφιακού Μητρώου, κατόπιν αίτησης 
τους προς τη Διεύθυνση Ευρυζωνικότητας, Δικτυακών 
Υποδομών και Έργων ΤΠΕ του Υπουργείου Υποδομών, 
Μεταφορών και Δικτύων, με την επιφύλαξη της παρ. 
11 του παρόντος άρθρου. Με την αίτηση τους οι χρή¬ 
στες αποδέχονται τους όρους χρήσης του Ψηφιακού 
Μητρώου. 

3. Οι εσωτερικοί χρήστες στη Διαδικτυακή Εφαρμογή 
του Ψηφιακού Μητρώου είναι εξουσιοδοτημένοι εκπρό¬ 
σωποι των νομικών προσώπων ιδιωτικού και δημοσίου 
δικαίου, των επιχειρήσεων (υπόχρεων του άρθρου 3 παρ. 
1 της παρούσης) ή των φορέων του δημοσίου τομέα. Τα 
νομικά πρόσωπα έχουν την τελική ευθύνη έναντι της 
Διεύθυνσης Ευρυζωνικότητας, Δικτυακών Υποδομών και 
Έργων ΤΠΕ του Υπουργείου Υποδομών, Μεταφορών και 

Δικτύων για τη χρήση της Διαδικτυακής Εφαρμογής του 
Ψηφιακού Μητρώου. 

4. Για την εγγραφή των τελικών χρηστών (φυσικών 
προσώπων - στελεχών των φορέων της προηγούμενης 
παραγράφου) υποβάλλεται, από τον ενδιαφερόμενο, 
σχετική αίτηση προς τη Διεύθυνση Ευρυζωνικότητας, 
Δικτυακών Υποδομών και Έργων ΤΠΕ του Υπουργείου 
Υποδομών, Μεταφορών και Δικτύων. 

5. Υποδείγματα των αιτήσεων που υποβάλλονται από 
τους αιτούντες για την πρόσβαση στο Ψηφιακό Μη¬ 
τρώο ως χρήστες της Διαδικτυακής Εφαρμογής του 
Ψηφιακού Μητρώου, ως και κάθε αναγκαία λεπτομέρεια, 
αναρτώνται στη Διαδικτυακή Εφαρμογή του Ψηφιακού 
Μητρώου. 

6. Η αίτηση συνοδεύεται από φωτοτυπία του δελτίου 
ταυτότητας ή διαβατηρίου του χρήστη και τα νομιμο¬ 
ποιητικά έγγραφα του Νόμιμου Εκπροσώπου του φορέα. 

7. Η έκδοση διαπιστευτηρίων (αναγνωριστικό χρήστη 
και αρχικό συνθηματικό) για τους εσωτερικούς χρήστες 
του Ψηφιακού Μητρώου γίνεται από τη Διεύθυνση Ευ¬ 
ρυζωνικότητας, Δικτυακών Υποδομών και Έργων ΤΠΕ 
του Υπουργείου Υποδομών, Μεταφορών και Δικτύων 
και γνωστοποιείται στον χρήστη μέσω ηλεκτρονικού 
ταχυδρομείου. 

8. Η απενεργοποίηση των διαπιστευτηρίων κάποιου 
εσωτερικού χρήστη γίνεται μέσω σχετικής αίτησης προς 
τη Διεύθυνση Ευρυζωνικότητας, Δικτυακών Υποδομών 
καιΈργων ΤΠΕ του Υπουργείου Υποδομών, Μεταφορών 
και Δικτύων, η οποία πρέπει να είναι υπογεγραμμένη 
από τον ενδιαφερόμενο ή το Νόμιμο Εκπρόσωπο του 
φορέα. Η Διεύθυνση Ευρυζωνικότητας, Δικτυακών Υπο¬ 
δομών καιΈργων ΤΠΕ του Υπουργείου Υποδομών, Μετα¬ 
φορών και Δικτύων δύναται να απενεργοποιεί αυτόματα 
τα διαπιστευτήρια κάποιου χρήστη, όταν διαπιστώνει, 
αιτιολογημένα μη νόμιμη πρόσβαση. 

9. Τα διαπιστευτήρια, ήτοι το αναγνωριστικό (υεθΓ- 
παπιο) και το συνθηματικό (ραεεννοΓό), εκδίδονται για 
το χρήστη και είναι αυστηρώς προσωπικά. Η τήρηση 
του συνθηματικού που αποτελεί απόρρητο προσωπικό 
στοιχείο είναι ευθύνη του χρήστη. Ο χρήστης αναγνω¬ 
ρίζει ότι η υποβολή των διαπιστευτηρίων του, κατά τη 
σύνδεση του στη Διαδικτυακή Εφαρμογή του Ψηφιακού 
Μητρώου, πιστοποιεί την ταυτότητα του και υποχρε- 
ούται, για την προσωπική του ασφάλεια, να ενεργεί με 
τη δέουσα επιμέλεια, λαμβάνοντας τα αναγκαία μέτρα 
ασφάλειας για να αποτρέπει την παράνομη χρήση των 
διαπιστευτηρίων του από τρίτα εξουσιοδοτημένα ή μη 
πρόσωπα, να τηρεί μυστικά τα προσωπικά του διαπι¬ 
στευτήρια, να μην τα γνωστοποιεί σε τρίτους και γενικά 
να μεριμνά για τη μη διαρροή τους. 

10. Η Διεύθυνση Ευρυζωνικότητας, Δικτυακών Υποδο¬ 
μών καιΈργων ΤΠΕ του Υπουργείου Υποδομών, Μετα¬ 
φορών και Δικτύων ουδεμία ευθύνη φέρει 

α) έναντι του τελικού χρήστη, του Νομικού ή Φυσι¬ 
κού Προσώπου ή του Δημόσιου Φορέα, επ’ ονόματι του 
οποίου ο χρήστης, ως κάτοχος των εν λόγω διαπιστευ¬ 
τηρίων, χρησιμοποιεί τη Διαδικτυακή Εφαρμογή του 
Ψηφιακού Μητρώου. 

β)Έναντι τρίτου, σε περίπτωση ζημίας του εξ’ αιτίας 
τελικού χρήστη του Νομικού ή Φυσικού Προσώπου ή του 
Δημόσιου Φορέα, επ’ ονόματι του οποίου ο χρήστης, ως 
κάτοχος των εν λόγω διαπιστευτηρίων, χρησιμοποιεί τη 
Διαδικτυακή Εφαρμογή του Ψηφιακού Μητρώου. 


γ)Έναντι τρίτου, από μη εξουσιοδοτημένη πρόσβαση 
κάθε τρίτου, με οποιονδήποτε τρόπο, στα διαπιστευ¬ 
τήρια τελικού χρήστη. 

11. Οι φορείς του Δημοσίου που αποκτούν πρόσβα¬ 
ση στο Ψηφιακό Μητρώο χειρίζονται όλα τα δεδομένα 
του Ψηφιακού Μητρώου που δεν αφορούν θέματα της 
αρμοδιότητας τους ως εμπιστευτικά. Για τα δεδομένα 
που αφορούν θέματα αρμοδιότητας τους, ισχύουν τα 
αναφερόμενα στο άρθρο 5 του Ν. 2690/1999. 

12. Η πρόσβαση των εξωτερικών χρηστών της κατηγο¬ 
ρίας II του άρθρου 9, στις υπηρεσίες της Διαδικτυακής 
Εφαρμογής του Ψηφιακού Μητρώου, γίνεται μέσω των 
διαπιστευτηρίων (αναγνωριστικό χρήστη και συνθημα¬ 
τικό) τα οποία χρησιμοποιούν στο ΤΑΧΙ8ΝΕΤ. 

13. Η πρόσβαση σε μέρος των στοιχείων, τα οποία 
καταχωρούνται στη Διαδικτυακή Εφαρμογή του Ψη¬ 
φιακού Μητρώου και τα οποία δεν χαρακτηρίζονται 
ως εμπιστευτικά, ούτε θίγουν θέματα επιχειρηματικού 
απορρήτου ή εθνικής ασφάλειας, δύναται να γίνει από 
χρήστες μέσω του διαδικτυακού τόπου του Υπουργείου 
Υποδομών, Μεταφορών και Δικτύων, χωρίς τη χρήση 
διαπιστευτηρίων. 

Άρθρο 9 

Κατηγορίες Χρηστών του Ψηφιακού Μητρώου 

Οι κατηγορίες των χρηστών του Ψηφιακού Μητρώου 
είναι: 

I) Εσωτερικοί Χρήστες για τους οποίους θα προβλέ- 
πεται αυθεντικοποίηση μέσω εσωτερικού μηχανισμού 
του συστήματος και των οποίων τα διαπιστευτήρια θα 
εκδίδονται από την Διεύθυνση Ευρυζωνικότητας, Δι- 
κτυακών Υποδομών καιΈργων ΤΠΕ του Υπουργείου 
Υποδομών, Μεταφορών και Δικτύων: 

• Διαχειριστές (οι οποίοι θα καθορίζουν νέους ρόλους 
θα δίνουν πρόσβαση σε χρήστες, θα έχουν τη δυνατό¬ 
τητα να σχεδιάζουν αναφορές, να εκτελούν αναφορές 
και να δίνουν την κατάλληλη πρόσβαση κλπ.) 

• Διαχειριστές δεδομένων Μητρώου (οι οποίοι θα εί¬ 
ναι υπεύθυνοι για τον έλεγχο και την ασφάλεια των 
δεδομένων καθώς και για τη διαδικασία δημιουργίας 
μιας νέας κατηγορίας δεδομένων και εισαγωγής των 
αντίστοιχων δεδομένων/μεταδεδομένων αυτής). Πιο 
συγκεκριμένα θα μπορούν 

α) Να ελέγχουν τα δεδομένα που εισάγουν οι πάροχοι. 

β) Να επικαιροποιούν δεδομένα. 

γ) Να ενημερώνουν τους παρόχους για το αποτέλεσμα 
της υποβολής τους. 

δ) Να εκτελούν συστημικούς ελέγχους στα δεδομένα. 

ε) Να εισάγουν δεδομένα στο Μητρώο. 

• Εσωτερικοί Χρήστες με αυξημένα δικαιώματα, που 
θα έχουν πρόσβαση σε όλα τα δεδομένα και θα έχουν 
τη δυνατότητα να εκτελούν σενάρια κλπ. 

• Απλοί εσωτερικοί χρήστες του φορέα λειτουργίας 
και άλλων αρμοδίων φορέων, με περιορισμένα δικαιώ¬ 
ματα πρόσβασης σε δεδομένα. 

• Εγγεγραμμένοι εσωτερικοί χρήστες, οι οποίοι θα 
έχουν τη δυνατότητα εισαγωγής και ανταλλαγής δε¬ 
δομένων (ιδίως οι υπόχρεοι του άρθρου 3, παρ. 1 της 
παρούσης). 

II) Εξωτερικοί Χρήστες για τους οποίους θα προβλέ- 
πεται αυθεντικοποίηση μέσω των διαπιστευτηρίων που 
χρησιμοποιούν στο ΤΑΧΙ3ΝΕΤ. Είναι απλοί εγγεγραμ¬ 
μένοι εξωτερικοί χρήστες με περιορισμένα δικαιώματα, 

οι οποίοι θα έχουν τη δυνατότητα να υποβάλουν αιτήματα και να ενημερώνονται μέσω ο-πιαίΙ, για τους οποίους 
προβλέπεται αυθεντικοποίηση. 

III) Εξωτερικοί Χρήστες για τους οποίους δεν προβλέπεται αυθεντικοποίηση. Πρόκειται για απλούς εξωτερικούς 
χρήστες (ευρύ κοινό) για τους οποίους δεν θα απαιτείται αυθεντικοποίηση. 

ΚΕΦΑΛΑΙΟ Β 

ΤΕΛΙΚΕΣ ΔΙΑΤΑΞΕΙΣ - ΠΑΡΑΡΤΗΜΑΤΑ 

Αρθρο 10 

Παραρτήματα 

Προσαρτώνται και αποτελούν αναπόσπαστο μέρος της παρούσας τα ακόλουθα: 

ΠΑΡΑΡΤΗΜΑ Α 

Οι πληροφορίες που παρατίθενται στη συνέχεια και πρέπει να παρέχονται, χαρακτηρίζονται ως Υποχρεωτικές 
(Υ) ή Προαιρετικές (Π) σύμφωνα με το άρθρο 6. Οι τύποι και οι κατηγορίες που αναφέρονται στις παρενθέσεις 
είναι ενδεικτικές και θα οριστικοποιηθούν με σχετική εγκύκλιο που θα ακολουθήσει και η οποία διευκρινίζει θέ¬ 
ματα εφαρμογής της παρούσας υπουργικής απόφασης. 

Πληροφορίες που πρέπει να παρέχονται 

1. Πληροφορίες σε επίπεδο δικτύου υποδομών 


Κάτοχος δικτύου (Στοιχεία επικοινωνίας, Διεύθυνση, ΑΦΜ) 

Υ 

Τύπος δικτύου (τηλεπικοινωνίες, ηλεκτρικής ενέργειας, αερίου, υδάτων, άλλο) 

Υ 

Είδος Δικτύου αν αφορά τηλεπικοινωνίες (Σταθερό, Κινητό, ΣΑΠ, Δορυφορικό, άλλο) 

Υ 

Αδεια παρόχου (Αριθμός Μητρώου ΕΕΤΤ, άλλο) 

Υ 

Χαρακτηρισμός δικτύου (δημόσιο, ιδιωτικό, κρατικό) 

Υ 


2. Πληροφορίες σε επίπεδο εγκατάστασης 

Εγκατάσταση που ενδέχεται να περιλαμβάνει πολλούς κόμβους δικτύου 


Γεωγραφικό σημείο (χ,γ,ζ) 

Υ 

Κωδικός (0 κωδικός θα πρέπει να είναι μοναδικός ανά κάτοχο-πάροχο. 

Σε περίπτωση τροποποίησης ή διαγραφής μπορεί να χρησιμοποιείται ο 
μοναδικός κωδικός του ψηφιακού μητρώου) 

Υ 

Διεύθυνση/Τ οπωνύμιο 

Π 

Ιδιοκτήτης 

Υ 

Ενέργεια (Εισαγωγή, τροποποίηση ή Διαγραφή από το Ψηφιακό Μητρώο) 

Υ 

Τύπος κατασκευής (Οικίσκος, Καμπίνα, Κτίριο, Φρεάτια, Ιστός-Πύργος, 
Στύλος, Είσοδος σε κτίριο, Καλωδίωση εντός κτιρίου κλπ) 

Υ για όλους τους τύπους Π για 
τους στύλους 

Διαστάσεις εγκατάστασης (πλάτος, μήκος, ύψος ή βάθος 

Υ για φρεάτια 

από την επιφάνεια του εδάφους) 

Π για τα άλλα 

Προδιαγραφές κατασκευής (πρότυπο 180 κλπ) 

Υ εφόσον υπάρχουν 

Καλωδίωση εντός κτιρίου 1 

Υ 

Ιδιοκτησιακό καθεστώς (Ιδιόκτητη Υποδομή, Μακροχρόνια μίσθωση, Χρή¬ 
ση Χώρου Συνεγκατάστασης, Μισθωμένο) 

Υ 

Ημερομηνία έναρξης λειτουργίας της εγκατάστασης (για τις νέες εγκα¬ 
ταστάσεις) 

Υ για τις νέες εγκαταστάσεις 

Π για τις υφισταμένες κατά την 
έναρξη ισχύος της παρούσας 

Χρόνος υλοποίησης 2 (ημερομηνία έγκρισης δικαιωμάτων διέλευσης, ημε¬ 
ρομηνία άδειας κεραιοκατασκευής, ημερομηνία υλοποίησης) 

Υ για τις νέες εγκαταστάσεις 

Π για τις υφισταμένες κατά την 
έναρξη ισχύος της παρούσας 

Ημερομηνία έναρξης λειτουργίας εγκατάστασης/Ημερομηνία αδειοδότη- 
σης 

Υ για τις νέες εγκαταστάσεις 

Π για τις υφισταμένες κατά την 
έναρξη ισχύος της παρούσας 

Ημερομηνία λήξης λειτουργίας του κόμβου (όταν καταργείται ένας 
κόμβος) 

Υ 


3. Πληροφορίες σε επίπεδο κόμβου δικτύου 

Ο κάθε κόμβος σχετίζεται με μία εγκατάσταση. Κάθε κόμβος συνδέεται μέσω μίας ή περισσοτέρων συνδέσεων 
με άλλους κόμβους. 


1 Εφόσον αφορά οπτικές ίνες 

2 Αναφέρεται κατά περίπτωση 

Γ εωγραφικό σημείο (χ, γ, ζ) 

Υ 

Κωδικός (0 κωδικός θα πρέπει να είναι μοναδικός ανά κάτοχο-πάροχο. Σε 
περίπτωση τροποποίησης ή διαγραφής μπορεί να χρησιμοποιείται ο μοναδι¬ 
κός κωδικός του ψηφιακού μητρώου) 

Υ 

Ιδιοκτήτης (για κεραίες ο κάτοχος άδειας κατασκευής κεραιών) 

Υ 

Ενέργεια (Εισαγωγή, τροποποίηση ή Διαγραφή από το Ψηφιακό Μητρώο) 

Υ 

Είδος Κόμβου (διασύνδεσης/αναμετάδοσης, μεταγωγής/συγκέντρωσης, 
τερματικό σημείο) 

Υ 

Τύπος Κόμβου (όπως Αστικό κέντρο, Υπεραστικό κέντρο, Διεθνές κέντρο, 
Κόμβος δικτύου ΙΡ, Κόμβος εξυπηρέτησης μισθωμένων γραμμών, Σταθμός 
βάσης κινητών δικτύων, Β30, Μ 30, ΒΝΟ, Μ<3\Λ/, Μ33, Σταθμός βάσης σταθε¬ 
ρής ασύρματης πρόσβασης, ϋ3ΕΑΜ) 

Π 

Τεχνολογία (2Θ, 30, 40, ΡΤΤΗ, νϋ5Ι, Αϋ3Ι, \Λ/ίΡί κλπ) 3 

Υ 

Ταχύτητα (ταχύτητα υρΐϊηΐκ σε Μόρε, ταχύτητα άοννηϋπίκ σε 

Μόρε) 4 

Υ 

Εμβέλεια (Πολύγωνο γεωμετρίας κάλυψης) 5 

Υ 

ΡΙμερομηνία έναρξης λειτουργίας του κόμβου δικτύου 

Υ για τις νέες εγκαταστάσεις 

Π για τις υφισταμένες κατά την 
έναρξη ισχύος της παρούσας 

ΡΙμερομηνία λήξης λειτουργίας του κόμβου (όταν καταργείται ένας κόμβος) 

Υ 


4. Πληροφορίες σε επίπεδο σύνδεσης 

Η σύνδεση που ενώνει δύο κόμβους. Η γεωμετρική θέση των άκρων της σύνδεσης θα πρέπει να ταυτίζεται με 
τις γεωμετρικές θέσεις του αρχικού και τελικού κόμβου. Οι συνδέσεις και οι κόμβοι θα πρέπει να σχηματίζουν 
τοπολογικά ένα δίκτυο όπως αυτό απαιτείται στα γεωγραφικά συστήματα πληροφοριών (018). 


Κωδικός (0 κωδικός θα πρέπει να είναι μοναδικός ανά κάτοχο-πάροχο. Σε πε¬ 
ρίπτωση τροποποίησης ή διαγραφής μπορεί να χρησιμοποιείται ο μοναδικός 
κωδικός του ψηφιακού μητρώου) 

Υ 

Ιδιοκτήτης 

Υ 

Κατηγορία σύνδεσης (υποδομή-χαντάκι- σωλήνας /καλωδίωση/ασύρματη) 

Υ 

Ενέργεια (Εισαγωγή, τροποποίηση ή Διαγραφή από το Ψηφιακό Μητρώο) 

Υ 

Τύπος σύνδεσης (καλώδιο χαλκού, οπτική ίνα, κλπ) 

Υ 

Γεωμετρία Σύνδεσης: Φυσική όδευση (χ, γ, ζ) 

Υ 

Ποσοστό διαθέσιμης χωρητικότητας αγωγού 

Υ 

Αρχικός κόμβος 

Υ 

Τελικός κόμβος 

Υ 

Χρόνος υλοποίησης (ημερομηνία έγκρισης δικαιωμάτων διέλευσης, ημερομη¬ 
νία υλοποίησης) 

Υ για τις νέες εγκαταστάσεις 
Π για τις υφισταμένες κατά 
την έναρξη ισχύος της πα¬ 
ρούσας 

Αρ. αδείας δικαιωμάτων διέλευσης και ημερομηνία 

Υ για τις νέες εγκαταστάσεις 
Π για τις υφισταμένες κατά 
την έναρξη ισχύος της πα¬ 
ρούσας 

Ημερομηνία έναρξης 

Υ για τις νέες εγκαταστάσεις 
Π για τις υφισταμένες κατά 
την έναρξη ισχύος της πα¬ 
ρούσας 

Ημερομηνία λήξης λειτουργίας της σύνδεσης (όταν καταργείται μια σύνδεση) 

Υ 


3 Συμπληρώνεται μόνο όταν ένα στοιχείο δικτύου παρέχει υπηρεσίες απευθείας στον τελικό χρήστη (π.χ αστικό κέντρο όταν 
ο χρήστης δεν συνδέεται με καμπίνα με ενεργό εξοπλισμό, καμπίνα με ενεργό εξοπλισμό). 

4 Συμπληρώνεται μόνο όταν ένα στοιχείο δικτύου παρέχει υπηρεσίες απευθείας στον τελικό χρήστη (π.χ αστικό κέντρο όταν 
ο χρήστης δεν συνδέεται με καμπίνα με ενεργό εξοπλισμό, καμπίνα με ενεργό εξοπλισμό). 

5 Συμπληρώνεται μόνο όταν είναι τελικός κόμβος. 

Άρθρο 11 
Έναρξη ισχύος 

Η ισχύς της παρούσας απόφασης αρχίζει από τη δημοσίευση της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 2015 

Ο ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοιριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί.9ΐ· - β-πιαΝ: ννβόπΐ38ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































